Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4881

2. Megjegyzés: A teljesítmény előírásoknak való megfelelést illetően a jelen rész 1. fejezete megköveteli, hogy járatók feleljenek meg azon állam törvényeinek, előírásainak és eljárásainak, amelyben a forgószárnyas légijárműveiket üzemeltetik. Az Egyezmény 11. szakasza ad alapot erre a követelményre. 3.1.2. Amikor a repülési feltételek nem biztosítják a kritikus hajtómű meghibásodása esetén a biztonságos repülés folytatását, a forgószárnyas légijármű repülésénél olyan megfelelő megoldásokat kell alkalmazni, amelyek lehetővé teszik a biztonságos kényszerleszállás végrehajtását. Megjegyzés: a „megfelelő megoldásra” vonatkozó útmutatót az A. melléklet, 2.4 szakasza tartalmazza. 3.1.2.1 Ahol 3. teljesítmény osztálynál a járató állama megengedi a műszeres időjárási feltételek (IMC) melletti üzemeltetést, az ilyen üzemeltetést a 3.4 pont ajánlásai szerint hajtsák végre. 3.1.3 Ajánlás – Olyan forgószárnyas légijárművek esetében, amelyekre a 8. Annex IV. része az Egyezmény 41. cikkelyének előírásában található kivétel miatt nem alkalmazható, a lajstromozó állam biztosítsa, hogy az 3.2 szakaszban meghatározott teljesítmény szintet a lehető legnagyobb mértékben betartsák. 3.1.4 Amikor a forgószárnyas légijárművel sűrűn lakott, kedvezőtlen feltételek közötti helikopter repülőtérről kell felszállni vagy arra leszállni, azon állam illetékes hatósága, amelyben a helikopter repülőtér elhelyezkedik, határozza meg azon követelményeket amelyek lehetővé teszik az ilyen üzemeltetésnél a hajtómű egység meghibásodásával járó kockázatra adott megfelelő megoldások alkalmazását. Megjegyzés: a „megfelelő megoldásra” vonatkozó útmutatót az A. melléklet, 2.4 szakasza tartalmazza. 3.2 A 8. Annex IV. rész előírásaival összhangban jogosított forgószárnyas légijárművek 3.2.1 A 3.2.2 – 3.2.7 pontokban ismertetett előírások azokra a forgószárnyas légijárművekre alkalmazandók, amelyekre 8. Annex IV. része vonatkozik. Megjegyzés: A következő nemzetközi előírások nem tartalmaznak az országos légialkalmassági előírásokban található rendelkezésekkel összevethető érték (mennyiség) előírásokat. Ezeket a 3.1.1 pont alapján a szerződő államok saját előírásaikban határozzák meg. 3.2.2 A 3.1.1 pontban jelzett, a 3.2.1 pontban kijelölt forgószárnyas légijárművekre vonatkozó átfogó és részletes országos (nemzeti) előírásokban meghatározott teljesítmény szintek legalább lényegükben feleljenek meg a jelen fejezetben megfogalmazott általános színvonalnak. Megjegyzés: Az A. Melléklet útmutató anyagot tartalmaz, amely példák segítségével mutatja be a jelen fejezet nemzetközi előírásaiban és ajánlott gyakorlati eljárásaiban biztosítani kívánt teljesítmény szintet. 3.2.3 A forgószárnyas légijárművet a légialkalmassági bizonyítványában található feltételek alapján, a repülésvégrehajtási kézikönyvben meghatározott, jóváhagyott teljesítmény korlátozások betartásával üzemeltessék. 3.2.4 A lajstromozó állam az ésszerűség határain belül foganatosítson olyan elővigyázatossági intézkedéseket, amelyek lehetővé teszik az elvárható általános biztonsági szint fenntartását minden várható – még a jelen fejezetben tételesen nem jelzett – üzemeltetési körülmények között. 3.2.5 A repülés végrehajtását csak akkor kezdjék meg, ha a repülésvégrehajtási kézikönyvben található teljesítmény tájékoztatások azt jelzik, hogy a tervezett repülés során a 3.2.6 és 3.2.7 pontok előírásait be tudják tartani. 3.2.6 A jelen fejezet előírásainak alkalmazásakor vegyék figyelembe a forgószárnyas légijármű teljesítményét jelentősen befolyásoló összes tényezőt (mint például a tömeg, magasság, az üzemeltetési hely magasságának megfelelő nyomás-magasság, hőmérséklet, szélviszonyok, a talaj felület állapota). Ezeket a tényezőket közvetlenül üzemeltetési jellemzőként vagy közvetetten tűrési illetve határértékként vegyék figyelembe, amelyek azon teljesítmény adatok részletes ismertetésével vagy átfogó teljesítmény előírással adhatók meg, amelyek alapján a forgószárnyas légijárművet üzemeltetik. 3.2.7 Tömeg (súly) korlátozások

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes